laion/Wikipedia-Exotic huggingface dataset:
איש מערות

איש מערות הוא דמות בתרבות הפופולרית שמייצג את בני אדם הפרימיטיביים בתקופה הפלאוליתית. אנשי מערות תוארו באופן מסורתי כשהם לובשים בגדי דמוי חלוק העשויים מעור של בעלי חיים ומוחזקים על ידי רצועת כתף בצד אחד, ונושאים אלות גדולות בצורת חרוט. אנשי מערות מוצגים בדרך כלל כלבושים בעורות השיכיים לבעלי חיים, ומסוגלים לצייר כמו בני אדם מודרניים בעידן הקרח. לעיתים קרובות הם מוצגים כחמושים בסלעים, באלות מעצמות של בקר או במקלות עם אבנים קשורות אליהם, והם מוצגים כלא אינטליגנטים ותוקפניים. התרבות הפופולרית גם מייצגת לעיתים קרובות את אנשי המערות שחיים עם או לצד דינוזאורים, אף על פי שהדינוזאורים שאינם עופות נכחדו בסוף תקופת הקרטיקון, כ-66 מיליון שנים לפני הופעת המין הומו סאפיינס. העידן שרוב האנשים חושבים עליו כשהם מדברים על "אנשי מערות" הוא העידן הפלאוליתי, חלק מתקופת האבן. עידן זה החל לפני יותר משני מיליון שנים עד לפני 40,000 עד 10,000 שנים. הדימוי של אנשים אלה החיים במערות נובע מהעובדה שבמערות נמצאו עיקר החפצים מתרבויות תקופת האבן האירופית. עם זאת, סביר להניח שהדבר משקף את מידת השימור שמספקות מערות לאורך אלפי השנים. "אנשי פרא" מופיעים באיקונוגרפיה האירופית והאפריקנית במשך מאות שנים. במהלך ימי הביניים, יצורים אלה הוצגו בדרך כלל באמנות ובספרות כמזוקנים ומכוסה שיער, ולעיתים קרובות אוחזים באלות ומתגוררים במערות. בעוד שאנשים פראיים תמיד הוצגו כחיים מחוץ לציוויליזציה, היה ויכוח מתמשך אם הם אנושיים או לא אנושיים. בספר "העולם שאבד" של ארתור קונאן דויל, מתוארים אנשים הנראים כקוף במאבק עם בני אדם מודרניים. "בכוח הזרוע" (אנ'), הוא סרט אילם שיצא לאקרנים בשנת 1914, המייצג את אחת התיאורים המוקדמים ביותר של אנשי מערות ודינוזאורים יחדיו, עם תיאורו של "צרטוזאורוס". הסרט חיזק את התפיסה השגויה שדינוזאורים שאינם עופות התקיימו יחד עם בני אדם פרהיסטוריים. השילוב האנכרוניסטי של אנשי מערות עם דינוזאורים הפך בסופו של דבר לקלישאה, ולעיתים קרובות משומש בכוונה לאפקט קומי. מדיה וקבצים בנושא איש מערות בוויקישיתוף Carmel Caves - How to meet a caveman, The Jerusalem Post | JPost.com (באנגלית) Film, The Telegraph M. K. Brett-Surman, Thomas R. Holtz, James Orville Farlow, The complete dinosaur, Bloomington, Ind. : Indiana University Press, 2011, ISBN 978-0-253-33349-0 Heidi Blake, ‏The Flintstones' 50th anniversary: 10 wackiest Bedrock inventions, The Telegraph, 30 September 2010
איגוריס קירילובאס

איגוריס קירילובאס (בליטאית: Igoris Kirilovas; נולד ב-19 באוגוסט 1971) הוא כדורגלן עבר ליטאי ששיקח בעמדת הקשר האחורי. קירילובאס התחיל את הקריירה שלו בקבוצת ויטיס קובנה הליטאית. מאז 1991 הצטרף לפאניריס וילנה מליגת העל הליטאית. לקראת עונת 1993/1994 חתם בפ.צ. מגדבורג מהבונדסליגה השלישית במדיה שיחק חצי עונה אחרי חזר לפאנריס. לאחר מכן שיחק גם בקארדה שיאוליאי וקובנה. לקראת עונת 1997 חתם בקאמאז נאברז'ניה צ'לני הרוסית. בקאמאז מיעט לשחק ואחרי חצי עונה חזר לקובנה. בקיץ 1999 חתם בהפועל ירושלים מליגת העל. ב-27 בנובמבר 1999 הבקיע ובישל בהפסד 3-2 להפועל חיפה. בהמשך הקריירה שיחק בוגאר, וטרה, טובול, ז'טיסו ובקנטה וילנה. ב-15 בנובמבר 1991 ערך את הופעת הבכורה שלו בנבחרת ליטא בניצחון 1-4 נגד אסטוניה. ב-3 בנובמבר 1996 הבקיע את שערו ביחיד שלו בניצחון 0-4 נגד אינדונזיה. איגוריס קירילובאס, באתר Transfermarkt איגוריס קירילובאס, באתר National Football Teams איגוריס קירילובאס, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איגוריס קירילובאס".
עונת 2001/2002 בליגת המשנה ההולנדית

עונת 2001/2002 בליגת המשנה ההולנדית הייתה העונה ה-46 של ליגת המשנה ההולנדית, שהיא הליגה ההולנדית השנייה. בסיום עונה זו, R.B.C רוסנדאל, זוולה ואקסלסיור רוטרדם העפילו לליגה הראשונה. על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, 17 ששיחקו בעונה הקודמת בליגה, אליהן הצטרפה, היורדת מליגת העל, R.B.C רוסנדאל ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצה במקום ה-1 העפילה לליגה הראשונה. 4 הקבוצות המדורגות ושתי הקבוצות במקומות 2 ו-3 שובצו לשני בתי פלייאוף יחד עם הקבוצות שסיימו במקומות 16 ו-17 בליגת העל, בבית הפלייאוף שובצו 3 קבוצות מליגת המשנה וקבוצה אחת מליגת העל, אשר שיחקו צמד משחקים כנגד 3 היריבות בבית, 6 בסך הכל ובסיומן הראשונה בכל בית זכתה בכרטיס לעונה הבאה בליגה הראשונה. 8 קבוצות הרכיבו את שלב הפלייאוף, 2 הקבוצות שסיימו במקומות 2 ו-3 ו-4 הקבוצות המדורגות אליהן הצטרפו 2 קבוצות מליגת העל ממקומות 16 ו-17 שתי המנצחות בשלב הפלייאוף, אחת מכל בית זכתה בכרטיס לעונה הבאה בליגת העל   ירדה מליגת העל   העפילה מליגת המשנה   נשארה בליגת המשנה
עבדוליי דיאבי

עבדוליי דיאבי (בצרפתית: Abdoulay Diaby; נולד ב-21 במאי 1991) הוא כדורגלן מאלי המשחק בעמדת הקיצוני בפנדיקספור. דיאבי נולד בנאנטר שבצרפת התחיל את הקריירה שלו במחלקת הנוער של סדאן. ב-4 במאי 2010 ערך את הופעת הבכורה שלו בקבוצה הבוגרת במשחק הליגה נגד דיז'ון בו הפסידה סדאן 3-1. ב-13 בינואר 2011 חתם על חוזה לשלוש וחצי שנים בקבוצה הבוגרת. ב-11 במרץ הבקיע את שער הבכורה שלו בקבוצה בהפסד 5-3 לאיסטר. ב-24 באוגוסט 2012 הורחק בדקה ה-80 בניצחון 0-2 נגד קלרמון פוט. ב-30 ביולי 2013 דיאבי חתם לשלוש שנים בליל וכעבור זמן קצר הושאל לרויאל מוסקרון-פרוולץ. ב-10 באוגוסט ערך את הפועת הבכורה שלו בקבוצה בניצחון 1-2 נגד בריסל. במוסקרון שיחק שנתיים וחצי כאשר הוא חזר לליל כאשר הוא מלך שערי ליגת העל הבלגית עם 12 שערים. ב-28 בפברואר 2015 ערך את הופעת הבכורה שלו במדי ליל בניצחון 1-2 נגד אולימפיק ליון. בליל רשם רק 3 הופעות בליגה. ב-22 במאי 2015 דיאבי חתם בקלאב ברוז' מליגת העל הבלגית לארבע שנים תמורת 2 מיליון אירו. ב-16 ביולי 2015 ערך את הופעת הבכורה שלו בקבוצה בניצחון 0-1 נגד גנט. ב-1 באוגוסט 2015 דיאבי הבקיע את שער הבכורה שלו בקבוצה בניצחון 0-3 נגד מכלן. ב-30 באוגוסט כבש רביעייה בניצחון 1-7 נגד סטנדרד לייז'. את עונת 2015/2016 סיים עם 20 שערים בכל המסגרות והיה מלך שערי הקבוצה בצוותא עם יילה ווסן. במהלך עונת 2017/2018 נפצע בקרסול וסיים את העונה מוקדם מהרגיל. ב-21 באוגוסט 2018 חתם לחמש שנים בספורטינג ליסבון הפורטוגלית תמורת 4 מיליון אירו, עם סעיף שחרור של 70 מיליון אירו. ב-24 בספטמבר ערך את הופעת הבכורה שלו בקבוצה בהפסד 1-0 לספורטינג בראגה. ב-5 באוקטובר 2020 הושאל לבשיקטש מליגת העל הטורקית. בהמשך הושאל גם לחטאפה ואנדרלכט. ב-23 באוגוסט 2021 הצטרף לאל-ג'זירה מליגת העל של איחוד האמירויות הערביות. ב-19 ביולי 2023 חתם בפנדיקספור מליגת העל הטורקית. באוקטובר 2014, דיאבי זומן לראשונה סגל נבחרת מאלי. ב-11 באוקטובר ערך את הופעת הבכורה שלו בנבחרת בניצחון 0-2 נגד אתיופיה, בו גם הבקיע את שער הבכורה שלו בנבחרת. דיאבי השתתף עם הנבחרת פעמיים בגביע אפריקה לאומות. קלאב ברוז' ליגת העל הבלגית: 2015/2016, 2017/2018 הסופר קאפ הבלגי: 2016 ספורטינג ליסבון הגביע הפורטוגזי: 2018/2019 גביע הליגה הפורטוגזי: 2018/2019 אל-ג'זירה הסופר קאפ האמירתי: 2021 עבדוליי דיאבי, ברשת החברתית אקס (טוויטר) עבדוליי דיאבי, ברשת החברתית אינסטגרם עבדוליי דיאבי, באתר Transfermarkt עבדוליי דיאבי, באתר Soccerway עבדוליי דיאבי, באתר BDFutbol עבדוליי דיאבי, באתר National Football Teams עבדוליי דיאבי, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עבדוליי דיאבי".
עוגת תות

עוגת תות היא עוגה המשתמשת בתות שדה כמרכיב עיקרי. ניתן להשתמש בתותים בבלילת העוגה, על גבי העוגה ובציפוי. עוגות תותים מוגשות בדרך כלל קרות. ניתן להכין עוגות תותים עם תותים בבלילה, עם תותים מעליהן, עם תותים או מילוי תותים בין שכבות של עוגת שכבות, ובכל שילוב שלהן. חלק מעוגות התות מוכנות עם תותים המשולבים בציפוי. ניתן להשתמש בתותים טריים או קפואים. ניתן גם להשתמש בג'לטין בטעם תות כמרכיב בעוגה, אשר יכול לתת לעוגה צבע ורוד, כאשר הוא מעורבב עם הבלילה. ניתן להכין עוגת תותים כמנה ללא גלוטן. חלק מהגרסאות מוגשות מקוררות, וחלקן קפואות כשלאחר מכן, הן מוגשות במצב קפוא חלקית. גבינת ריקוטה משמשת לעיתים כמרכיב בבלילת העוגה או כתוספת. עוגת תותים מוכנה לפעמים באמצעות תערובת עוגה מוכנה כבסיס, כמו תערובת עוגה לבנה, שעליה מוסיפים מרכיבים נוספים לבלילה או על גבי העוגה. לפעמים הוא מוכן ומוגש כמנה ביום האהבה. עוגת תותים שהוכנה בצורת נחש מבט מקרוב של עוגת תותים ליום האהבה פרוסת עוגת תותים עוגת חתונה תות פרוסת עוגות תותים במזנון עוגת שכבות תותים, עם תותים בציפוי בין השכבות וקישוט תותים Gill, J.T. (1881). The Complete Bread, Cake, and Cracker Baker: In Two Parts. J. Thompson Gill, manager Confectioner and Baker Publishing Company. p. 205. Brigman, H. (2013). The Fresh Table: Cooking in Louisiana All Year Round. LSU Press. pp. 55–57. ISBN 978-0-8071-5046-7. נבדק ב-2 בדצמבר 2015. {{cite book}}: (עזרה) מדיה וקבצים בנושא עוגת תות בוויקישיתוף מיכל רוזנבך, עוגת תותים כמו של פעם, באתר הארץ, 13 בפברואר 2020 יהודה אטינגר, ‏הכול עניין של איזון: עוגת קצפת ותותים כשרה לפסח, בעיתון מקור ראשון, 1 באפריל 2021 מיכל רוזנבך, עוגת תותים כמו של הסבתא האיטלקית שאין לכם, באתר הארץ, 4 בינואר 2018 נעמה רן, אף פעם לא טעות: מתכונים עם תות, באתר ynet, 3 במרץ 2022 ynet אוכל, החיים שלנו תותים: 10 מתכונים עם תות שדה, באתר ynet, 5 בינואר 2022 נעמה רן, טארט פודינג תותים, באתר ynet, 7 באפריל 2022 מימי נאמן, ללקק את השפתיים: מתכון לעוגת גבינה עם תותים וג'לי, באתר ישראל היום, 30 במאי 2022 רותם מימון, כל הדרכים הטעימות להכין עוגת תותים, באתר הארץ, 3 במרץ 2021 מורן גיל, ולנטיין מתוק: עוגת תותים פריכה קלה להכנה, באתר ynet, 14 בפברואר 2022
מישהו איפשהו

מישהו איפשהו (באנגלית: Somebody Somewhere) הוא ספר המשך אוטוביוגרפי לספרה הראשון של דונה ויליאמס, אף אחד בשום מקום. הספר מתאר את קורותיה בחייה הבוגרים של ויליאמס, אוטיסטית בתפקוד גבוה ילידת אוסטרליה. הספר פורסם במקור בבריטניה ב-1994. ב-2016 יצא הספר לאור בישראל בתרגום לעברית של אורה פין, בהוצאת הספרים סיפורי אמת-של-הלב. מישהו איפשהו, באתר OCLC (באנגלית) 'מישהו איפשהו' / מאת דונה וויליאמס, באתר הוצאת סיפורי אמת-של-הלב ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
שירת הסירנה (סרט)

שירת הסירנה הוא סרט קולנוע ישראלי מסוגת הקומדיה הרומנטית, בבימויו של איתן פוקס ובהפקת יונתן ארוך, אשר יצא לאקרנים בשנת 1994, עם דלית קהן, בועז גור-לביא ויאיר לפיד בתפקידים הראשיים. הסרט מבוסס על ספר בעל אותו שם שכתבה עירית לינור. העלילה מתרחשת בינואר 1991, על רקע מלחמת המפרץ. טלילה כץ (דלית קהן) היא פרסומאית תל אביבית שנונה ויאפית, שמתאהבת בנוח נאמן (בועז גור-לביא), מהנדס מזון מרובע, השונה מטלילה ומסביבתה. כששיחת טלפון מדנה (אביטל דיקר) חברתו לשעבר של נוח מגיעה טלילה מתעצבנת ובורחת לבית של אביה, ולאחר מכן היא ונוח נפרדים. בינתיים חוזר לחייה של טלילה האקס עופר שטרסברג (יאיר לפיד) והיא מסכימה להצעת הנישואין שלו, אולם בשיא הלחץ, כשיש אזעקה והם יושבים במקלט עם משפחתה של טלילה היא מחליטה לבטל את החתונה ונפרדת מעופר סופית. כשהמלחמה נגמרת והיא מגיעה לדירה שלה, היא מוצאת את נוח מחכה לה, והם חוזרים להיות ביחד. ישראל במלחמת המפרץ "שירת הסירנה", במסד הנתונים הקולנועיים IMDb (באנגלית) "שירת הסירנה", באתר AllMovie (באנגלית) "שירת הסירנה", באתר Rotten Tomatoes (באנגלית) "שירת הסירנה", באתר ספר הקולנוע הישראלי "שירת הסירנה", באתר אידיבי "שירת הסירנה", במסד הנתונים הקולנועיים KinoPoisk (ברוסית) "שירת הסירנה", במיזם "אישים" לתיעוד היצירה הישראלית הסרט המלא לצפייה בתשלום באתר ארכיון ישראלי לסרטים - סינמטק ירושלים "שירת הסירנה" - באתר קרן הקולנוע הישראלי ריטה - שירת הסירנה (אל תפחד), סרטון באתר יוטיוב שירת הסירנה, באתר אקו"ם
ריקוד עם

ריקוד עם הוא ריקוד שמקורו קדום, והוא מבוצע בקבוצות המורכבות מהמוני העם (להבדיל ממחול המבוצע על ידי רקדנים מקצועיים) או בהופעתן של להקות מחול פולקלוריסטי, לרוב מאופיינים אלו בתנועות קצובות פשוטות וקבועות על מנת שיותאמו לכלל המעוניינים לרקוד. ריקוד עם הוא סוג של ריקוד מסורתי המהווה ביטוי של תרבות עבר או הווה. למרות היותם ריקודים מסורתיים, ריקודים פולחניים או ריקודים שמקורם בפולחן אינם נחשבים לריקודי עם. לכל עם יש את ריקודי העם שלו. ריקודים אלו מהווים חלק מהדרכים שבהן קהילה חוגגת אירוע מסורתי או תאריך חשוב. המונח "ריקודי עם" מתייחס לריקודים עממיים, המתקשרים במידה ניכרת למסורת, ובא להבחין בין סוג ריקוד זה לבין הריקודים הסלוניים המודרניים שגם הם במקורם ריקודים עממיים. ישנן תכונות המשותפות לרוב ריקודי העם. הצעדים של הריקודים פשוטים ומבוצעים על ידי רקדנים ללא הכשרה מקצועית. רוב הריקודים נלמדים תוך כדי חיקוי, בהעברה מדור לדור. המוזיקה המלווה ריקודים אלו היא מוזיקה מסורתית העשויה להכיל שירה סיפורית או רק נגינה כלית. הריקודים מבוצעים, בדרך כלל, בתלבושת העממית של המקום, המדגישה את השייכות של הרוקדים לקבוצה. ריקודים אלו משמשים את המשתתפים בפסטיבלים עממיים, בימי חג מסורתיים ולעיתים באירועים הקשורים לעבודות חקלאיות. יש המגדירים את ריקודי העם כריקודים שאין להם גוף מנהל או כריקודים שאין להם מוסדות מקצועיים המלמדים אותם. קיימים אלפי סוגים של ריקוד עם עם. להלן מספר דוגמאות: פנדנגו - ריקוד עם ספרדי בזוגות, המשלב מחיאות כף ושימוש בקסטניטות. סירטקי - ריקוד עם יווני במעגל המתחיל לאט ומסתיים בקצב מוגבר. טרנטלה - ריקוד עם איטלקי עליז ומהיר. טיניקלינג - ריקוד עם פיליפיני מתקופת הקולוניאליות הספרדית, המזכיר ציפור קטנה מלקטת ומפזזת בין קני הבמבוק. הורה - ריקוד עם ישראלי שמקורו, כנראה, במזרח אירופה. פולקה - ריקוד עם מבוהמיה, ריקוד מהיר המבוצע בזוגות. נפוץ בכל העולם. ריקודי ריבוע - ריקודי עם אמריקאים שמקורם באנגליה לצלילי מוזיקת קנטרי. ריקודי חרבות - ריקודים המאפיינים חיקוי של קרב בארצות שונות, כגון: סין, וייטנאם, סקוטלנד, גאורגיה. ריקודי עם בישראל רשימת ריקודי עם מדיה וקבצים בנושא ריקוד עם בוויקישיתוף ריקוד עם, באתר אנציקלופדיה בריטניקה (באנגלית) ריקודי עם, דף שער בספרייה הלאומית folk dance | Definition, Music, History, Types, & Facts | Britannica, www.britannica.com (באנגלית) Understanding Folk Dance: 10 Styles of Folk Dance, MasterClass: Arts & Entertaiment, ‏7 יוני, 2021 FOLK DANCE - Definition and synonyms of folk dance in the English dictionary, educalingo.com (באנגלית)
החוזה הפתוח של לוידס

החוזה הפתוח של לוידס הוא הסכם הצלה המכונה גם "הטופס הפתוח", (Lloyds open form) הוא חוזה מקובל לגבי תגמול עבור מבצע הצלה של אונייה במצוקה. פורסם במקורו בסוף המאה ה-19, על ידי לוידס מלונדון. והוא החוזה הנפוץ ביותר לחילוץ בינלאומי. ישנן מספר גרסאות עדכניות של ה-LOF, החידושים בשנת 1980 חוללו שינוי משמעותי בחילוץ במצב השפעה סביבתית. לאחר שספינה במצוקה פונה לעזרה ונענית להצעת הצלה מכלי שיט מציל, נוצר חוזה מחייב. מקובל להסכים על LOF למען ודאות התנאים. ה-LOF נקרא "פתוח" מכיוון שהוא אינו נוקב בסכום מסוים עבור עבודת ההצלה, זאת משום שהצלה אינה "חוזה שירותים", אלא הסכם למאמץ חילוץ בציפייה לתגמול שייקבע מאוחר יותר על ידי דיון בבוררות בלונדון, שם נמצאים מומחים העוסקים בחוקי האדמירליות כבוררים ימיים. בעת קביעת פסק ההצלה, בורר ממלא אחר החוק האנגלי של הצלה אזרחית, אשר בעצמו כפוף לאמנה הבינלאומית בנושא הצלה 1989, כיורש לאמנה המקורית משנת 1910. כאשר הבורר מחליט מהו התגמול, נלקחים בחשבון: ערך האונייה, מטענה ומטענה בסיכון, יחד עם גודל הסכנות והקושי בביצוע ההצלה. באופן מסורתי, תגמול ההצלה היה כפוף לכך שהמציל יציל את הספינה או המטען בהצלחה. אם לא הצליח, המציל לא יקבל דבר, על אף הזמן והכסף שהשקיע במאמץ. העיקרון הקשה הזה נקרא "No Cure - No Pay". בראש העמוד הראשון של ה-LOF, מתחת לכותרת "הסכם הצלה" מופיעה הצהרה על הנחת יסוד זו. בשלהי המאה העשרים, קרו נזקים למיכליות מזדקנות, שטבעו וגרמו לכתמי נפט גולמי ענקיים להתפשט. אוניות בקרבה הציעו סיוע להצלת חיים, הן נרתעו מלהציע שירותי חילוץ. ראו בכך הרפתקה פזיזה לכאורה, כדי להציל גוף בעל ערך נמוך שבו סיכוני החבות לצד שלישי עשויים להיות עצומים. במקום זאת, המצילים הפוטנציאלים העדיפו לעבוד במקום שבו היו פחות סכנות. מצב זה הדאיג מדינות שהחופים שלהן עלולים להזדהם מכתמי נפט. ויצרו גופי ביטוח הגנה ושיפוי שעשויים להיות אחראים ולפצות את הסיכונים של צד שלישי. כדי לתקן את המצב, החוזה הפתוח של 1980 קבע כי מי שיעסוק בשירותי הצלה יובטח לו תגמול בתנאי שהמציל נקט באמצעים בניסיון להציל את הסביבה הימית מזיהום. החידוש הזה הוכיח את עצמו כמוצלח מאוד, והקהילה הבינלאומית כל כך שמחה והתרשמה שרק כמה שנים מאוחר יותר נכנסה לתוקף אמנת ההצלה משנת 1989, שאימצה את רעיון ה-LOF החדש הזה. באופן ספציפי, סעיפים 13 ו-14 של האמנה קובעים את הבסיס המודרני להענקת התגמול. המים של בריטניה, הסביבה המוגנת היא חופית בלבד. זיהום אמצע האוקיינוס אינו מטופל. אף על פי שהאמנה של 1989 זכתה להצלחה, החלטת בית הלורדים הראתה כי היא הייתה בניסוח גרוע בחלק מהמקומות, ולא תמיד סיפקה החזר הולם למצילים. התעשייה הימית הבינלאומית הצטרפה למועדוני P&I בשנת 2000 כדי לפתח את הטופס החדש, codicil שניתן לצרף ל-LOF כדי לתקן את החסרונות של האמנה משנת 1989. דף LOF של לוידס לונדון הטופס הפתוח של לוידס, לוידס לונדון, 2020. אלקה מנדרקה-שפרד, "משפט ימי מודרני וניהול סיכונים", הוצאת Informa Law, באפריל 2009. דליפת נפט מטורי קניון 1967 (Torrey Canyon oil spill), הזיהום מטביעת אמוקו קדיז 1978, ובשנת 1989 דליפת נפט מאקסון ואלדז(Exxon Valdez oil spill). סוזן הודג'ס, "חוק ביטוח ימי", הוצאת קבנדיש. אמנת ההצלה משנת 1989 משולבת כעת ב-"חוק שילוח מסחרי 1995" SCOPIC - ראשי תיבות של "Special Compensation - P&I Clubs" אוזלם גורסס, חוק ביטוח ימי, פרסום רטלדג'
קשר (יחידת מידה)

קֶשֶר (באנגלית: Knot) היא יחידה למדידת מהירות, ששיעורה 1 מיל ימי לשעה ושווה ל-1.852 קילומטר לשעה בקירוב. היא אינה מהווה חלק ממערכת היחידות הבינלאומית (SI), אך מקובלת בעולם כולו כיחידת מהירות בשימוש ימי ואווירי. מציינים בה את מהירותם של כלי שיט וכלי טיס וכן את מהירותם של זרמים ורוחות. את מהירותם של כלי שיט בתקופת אוניות המפרשים (מן המאה ה-16 עד המאה ה-19 לערך) חישבו באמצעות מד-מהירות ימי פשוט, שנקרא באנגלית "לוג" (log). המכשיר היה בנוי מלוח עץ בצורת רבע עיגול, שהקשת שלו הוכבדה בפס עופרת, כך שיכול היה לצוף במים כשהוא ניצב. אל הלוח נקשר חבל מדידה ארוך (log line), ועליו קשרים במרחקים קבועים, שהוכן על סיפון הירכתיים או האַחְרָה. כדי למדוד את מהירות האונייה, הטילו את לוח העץ למים. הלוח נשאר על מקומו כמעט ללא תנועה בעוד האונייה מתקדמת, ותוך כדי כך הופעל שעון חול והחבל שוחרר למים בהדרגה. את המהירות היחסית חישבו על פי אורך החבל שהשתחרר בזמן שחלף עד התרוקנות השעון. הקשרים נועדו לאפשר מדידה מהירה של אורך החבל ששוחרר למים, היינו הדרך שעברה האונייה. במהלך התקופה היו בשימוש מספר שיטות לחלוקה ולסימון של חבל המדידה, אך הנפוצה שבהן קבעה את המרחק בין הקשרים ל-47 רגל ו-3 אינץ' ואת זמן התרוקנות השעון ל-28 שניות. העיקרון בכל השיטות הוא שהיחס בין אורכו של כל קטע על החבל לבין מיל ימי אחד שווה ליחס שבין זמן התרוקנות שעון החול בשניות לבין מספר השניות בשעה. לכן, כל קשר בחבל מציין מהירות של 1 מיל ימי בשעה, ומכאן שמה של יחידת המהירות. 1 קשר = 1 מיל ימי לשעה 1 קשר = 10 כבל לשעה 1 קשר = 1.852 קילומטר לשעה 1 קשר = 0.5144444 מטרים לשנייה 1 קשר = 101.268591 רגל לדקה 1 קשר = 1.687810 רגל לשנייה 1 קשר = 1.150779 מיל יבשתי לשעה על מד המהירות (log line) באתר: The Pilgrims & Plymouth Colony:1620 קשר, באתר אנציקלופדיה בריטניקה (באנגלית) מדוע נקראת מידת המהירות בים "קשר ימי"?, באתר אנציקלופדיה אאוריקה
אני נשבע

אני נשבע הוא סינגל שהוקלט על ידי הזמר הישראלי איתי לוי. השיר יצא לאור ב-12 באוקטובר 2021, כסינגל הרביעי מתוך אלבומו החמישי של לוי, מחכה שתבואי, על ידי חברת התקליטים רות הפקות. השיר נכתב והולחן על ידי אבי אוחיון ואליעד נחום, והופק על ידי מתן דרור. השיר הוא בסגנון הפופ אשר משלב בתוכו את סגנון הים-תיכונית ואת סגנון הטכנו. הווידאו קליפ הנלווה שצולם לשיר, הועלה לערוץ היוטיוב של לוי ב-12 באוקטובר 2021, בסמוך לצאת הסינגל. נכון לספטמבר 2022, מונה הצפיות של הקליפ עומד על כ-3 מיליון. איתי לוי - אני נשבע (Prod. by Matan Dror), סרטון באתר יוטיוב (אורך: 3:32)
חיי: מהלכה למעשה

חיי: מהלכה למעשה (באנגלית: My Unorthodox Life) היא מיני סדרת טלוויזיה אמריקאית של נטפליקס שעלתה לראשונה ב-14 ביולי 2021. הסדרה מתמקדת בג'וליה הארט, מנכ"לית סוכנות דוגמנות וחברת אופנה ויהודיה חרדית לשעבר, כשהארט ומשפחתה מתרגלים לאורח חיים חילוני במנהטן. סדרת האינטרנט בת תשעה פרקים מתעדת את הארט והחלטת ילדיה לעזוב את הקהילה היהודית החרדית במונסי, ניו יורק, ולהגשים את מאווייהם בתחום האופנה והעיצוב. הארט טוענת שהיא עזבה את היהדות החרדית בגלל חוסר הנוחות שלה עם מצוות הדת והעקרונות המחמירים של הקהילה, שלדעתה היא סוג של "פונדמנטליזם". הארט מתוארת בתוכנית כמי שמשלימה יצירה אוטוביוגרפית המספרת את מסעה האישי. ב 12 באפריל 2022 יצא לאור ספר הזיכרונות של הארט הנקרא "חצוף: המסע הלא אורתודוקסי שלי משרוולים ארוכים להלבשה תחתונה". "חיי: מהלכה למעשה", במסד הנתונים הקולנועיים IMDb (באנגלית) "חיי: מהלכה למעשה", באתר Rotten Tomatoes (באנגלית) "חיי: מהלכה למעשה", במסד הנתונים הקולנועיים KinoPoisk (ברוסית)
סיטקי

סיטקי (באנגלית: Siteki) היא עיירה הנמצאת במזרח אסוואטיני ומשמשת כבירת מחוז לובומבו. העיירה ממוקמת כ־14 קילומטרים מהגבול עם מוזמביק, כ־36 קילומטרים מהעיר ביג בנד וכ־80 קילונטרים מבירת המדינה, מבבנה. נכון לשנת 2013, בעיירה מתגוררים 6,381 תושבים. בשנת 1966 מנתה העיירה 1,457 תושבים ובשנת 1956 מנתה 612 תושב. ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
יעה

יעה (נקרא לעיתים כף אשפה), הוא כלי עזר לניקוי, ושימושו העיקרי נעשה בדרך כלל עם מטאטא. היעה משמש ככף גדולה לאיסוף אשפה בתום הטיאטוא. בשימוש ביתי הוא ידני, ובשימוש מוסדי מחובר אליו מקל ארוך המאפשר לבצע את פעולת הניקוי בעמידה, כדי למנוע מהמשתמש לעצור בקביעות ובמיוחד מונע את הצורך בהתכופפות המשתמש. היעה הידני ניתן לשימוש ביחד עם מברשת קטנה, כדי לנקות במקומות קטנים ומקומיים. במקרא היעה היה אחד מכלי המקדש, ששימש לגרוף את האפר ממזבח העולה. בטקס בדיקת החמץ בלילה שאחרי י"ג בניסן (אור לי"ד) נוהגים רבים להשתמש ביעה מיוחד כדי לאסוף את פירורי החמץ שיימצאו. את היעה נהוג לשרוף יחד עם החמץ למחרת בבוקר.[דרוש מקור]
יגאל קליין

יגאל קליין (נולד ב-1978) הוא מזכ"ל תנועת בני עקיבא. נולד בפריז. בגיל שנתיים עלה לישראל עם משפחתו, והתגורר בשכונת גילה בירושלים, שם היה פעיל בתנועת בני עקיבא, והיה ממקימי סניף גוננים של התנועה. למד בישיבת שבי חברון ושרת בחיל התותחנים. השלים תואר ראשון במינהל ובמדיניות ציבורית במכללת ספיר, שם עבר גם קורס דירקטורים, ותואר שני במדעי היהדות בקריה האקדמית אונו. היה רכז הנוער בקריית ארבע, מנהל חינוכי בפרויקט "יחד" של רשת אור תורה סטון, וחבר בוועד המנהל של תוכנית "לחיות יחד" של קרן לאוטמן וכחבר מטה ויועץ אסטרטגי בכיר במנהלת הזהות היהודית מטעם חברת האסטרטגיה Deloitte. בתחילת העשור השני של המאה ה-21 הצטרף לסגל בני עקיבא. שימש כרכז ההדרכה של מחוז ירושלים, ובהמשך כרכז ההדרכה הארצי. מאז שנת 2020 שימש כסמזכ"ל חינוך בתנועה. באפריל 2022 נבחר על ידי ועדת האיתור להחליף את יאיר שחל בתפקיד המזכיר הכללי (מזכ"ל) של התנועה, והמינוי אושר על ידי מליאת ההנהלה הארצית של התנועה. ב-1 בספטמבר של אותה שנה נכנס לתפקידו. נשוי ליעל, מנהלת בית ספר, ואב לחמישה. התגורר במעלה חבר, שם כיהן כיו"ר היישוב. בשנת 2024 עבר עם משפחתו לתל אביב. לימוד לייב עם יגאל קליין - ביחד נמשיך ללכת בדרך אל האור, בביצוע יגאל קליין, סרטון בערוץ "בני עקיבא בישראל", באתר יוטיוב אודיה רובין בן זקן, בא לתנועה מזכ"ל חדש, זרעים (ביטאון תנועת בני עקיבא), אלול תשפ"ב, עמ' 8–9 יהונתן גוטליב, יגאל קליין נבחר למזכ"ל הבא של בני עקיבא, באתר ערוץ 7, 26 באפריל 2022 אסף אוהב ציון, פותחים שנה: יגאל קליין - המזכ"ל החדש של בני עקיבא, באתר דתילי, 1 בספטמבר 2022
דברים בלחש

דברים בלחש הוא אלבום הבכורה של כנסיית השכל, שיצא בשנת 1993 על ידי חברת התקליטים נענע דיסק. השיר החותם את האלבום, "רעפים", הופיע עוד קודם באלבום האוסף "אוסף נענע מספר 2", שיצא בשנת 1991. בין השירים הבולטים באלבום: "אני מאמין", "השיר מהגן", "דברים בלחש". יורם חזן - שירה, גיטרה אקוסטית, סקסופון רן אלמליח - בס, גיטרה אקוסטית דוד ראסד - גיטרות מייק גולן - קלידים, תכנות ודגימות אבי בללי - גיטרה אקוסטית, דגימות וקולות, הפקה מוזיקלית קובי אוז - דגימות דני מקוב - העלאות תופים אורי ברק - דגימות אילן גרין - דגימות ניצן זעירא - הפקה דני רכט - הפקה מידע על האלבום דברים בלחש באתר MusicBrainz עמית שהם, החיפוש אחר האמת בעיצומם, סקירה על תקליט הבכורה של כנסיית השכל, חדשות, 10 במרץ 1993 נדב מנוחין‏, כנסיית השכל חזרה בבארבי לשני אלבומי מופת. הנס קרה דווקא אחר כך, באתר וואלה, 25 בנובמבר 2022 דף האלבום דברים בלחש, באתר discogs יואב בירנברג, קט לעצמכם מתנה לחג, חדשות, 4 בספטמבר 1991 עמית שהם, תקליטים - ישראלי - פורטיס יש רק אחד, חדשות, 2 באוקטובר 1991
ריקרדו סוטיל

ריקרדו סוטיל (באיטלקית: Riccardo Sottil; נולד ב-3 ביוני 1999) הוא כדורגלן איטלקי המשחק בעמדת הקיצוני בפיורנטינה. סוטיל נולד בטורינו, איטליה. אביו, אנדראה, הוא מאמן כדורגל וכדורגלן עבר ששיחק 14 עונות בסרייה א'. סוטיל שיחק בצעירותו בקבוצות הנוער של גנואה וטורינו, וב-2016 הצטרף לקבוצת הנוער של פיורנטינה. ב-19 בספטמבר 2018 ערך את הופעת הבכורה שלו בקבוצה הבוגרת, כשעלה כמחליפו של פדריקו קייזה בדקה ה-82 בתיקו 1–1 עם סמפדוריה. ב-27 בינואר 2019 הושאל לפסקארה מהסרייה ב' עד לתום העונה. ב-10 בספטמבר 2020 הושאל לקליארי מהסרייה א' לעונה אחת עם אופציה לרכישה, אך בתום העונה שב לפיורנטינה. ב-21 בספטמבר 2021 כבש את שער הבכורה שלו בליגה במדי הקבוצה, בהפסד 3–1 לאינטר מילאנו. מדיה וקבצים בנושא ריקרדו סוטיל בוויקישיתוף ריקרדו סוטיל, באתר Transfermarkt ריקרדו סוטיל, באתר Soccerway ריקרדו סוטיל, באתר WorldFootball.net ריקרדו סוטיל, באתר FootballDatabase.eu Redazione Fiorentina.it, Andrea Sottil: "Mio figlio, Cerofolini e Gori pronti per il salto. Spero che Riccardo resti con Pioli", Fiorentina.it, ‏2018-06-06 (ב־) Sampdoria vs. Fiorentina - 19 September 2018 - Soccerway, int.soccerway.com UFFICIALE: Fiorentina, Sottil ceduto in prestito al Pescara fino a giugno, www.tuttomercatoweb.com (באיטלקית) UFFICIALE: Riccardo Sottil è un nuovo giocatore del Cagliari. Arriva dalla Fiorentina, www.tuttomercatoweb.com (באיטלקית) "ACF Fiorentina - Inter Milan, Sep 21, 2021 - Serie A - Match sheet" (באנגלית). נבדק ב-2022-09-18.